CELEX: 32022D0624
Language: fi
Date: 2022-04-12 00:00:00
Title: Komission täytäntöönpanopäätös (EU) 2022/624, annettu 12 päivänä huhtikuuta 2022, Venäjältä peräisin olevien tiettyjen raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuontiin sovellettavien polkumyyntitoimenpiteiden osittaisen välivaiheen tarkastelun päättämisestä

13.4.2022   
               
               
                  FI
               
               
                  Euroopan unionin virallinen lehti
               
               
                  L 115/185
               
            
         KOMISSION TÄYTÄNTÖÖNPANOPÄÄTÖS (EU) 2022/624,
         annettu 12 päivänä huhtikuuta 2022,
         Venäjältä peräisin olevien tiettyjen raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuontiin sovellettavien polkumyyntitoimenpiteiden osittaisen välivaiheen tarkastelun päättämisestä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 9 artiklan 1 kohdan,
         sekä katsoo seuraavaa:
         1.   MENETTELY
         
         1.1   Voimassa olevat toimenpiteet
         
         
                     (1)
                  
                  
                     Euroopan komissio, jäljempänä ’komissio’, otti täytäntöönpanoasetuksella (EU) 2017/1795 (2), jäljempänä ’alkuperäinen asetus’, otti käyttöön lopullisen polkumyyntitullin seuraavien tuotteiden tuonnissa: muun muassa Venäjältä peräisin olevat tietyt raudasta, seostamattomasta teräksestä tai muusta seosteräksestä valmistetut valssatut levyvalmisteet, kelatut tai kelaamattomat (määrämittaan leikatut tuotteet ja ohuet liuskat mukaan luettuina), ei enempää valmistetut kuin kuumavalssatut, pleteroimattomat ja muulla tavalla metallilla tai muulla aineella pinnoittamattomat, jäljempänä ’tarkastelun kohteena oleva tuote’.
                  
               1.2   Tarkastelupyyntö
         
         
                     (2)
                  
                  
                     Komissio vastaanotti asetuksen (EU) 2016/1036, jäljempänä ’perusasetus’, 11 artiklan 3 kohdan mukaisen osittaista välivaiheen tarkastelua koskevan pyynnön. Tarkastelupyynnön esitti unionin tuottajien puolesta Eurofer, jäljempänä ’pyynnön esittäjä’, ja pyyntö rajoittuu polkumyynnin tarkasteluun yhden venäläisen vientiä harjoittavan tuottajan, PAO Severstalin, osalta.
                  
               
                     (3)
                  
                  
                     Alkuperäisellä asetuksella käyttöön otettu tulli on kiinteämääräinen tulli, jonka määrä erikseen nimetyiltä Venäjällä toimivilta vientiä harjoittavilta tuottajilta peräisin olevassa tuonnissa on 17,6–96,5 euroa tonnilta, sekä jäännöstulli, jonka määrä kaikilta muilta Venäjällä toimivilta yrityksiltä peräisin olevassa tuonnissa on 96,5 euroa tonnilta. Severstalilta peräisin olevaan tuontiin sovellettava lopullinen polkumyyntitulli on 17,6 euroa tonnilta.
                  
               1.3   Osittaisen välivaiheen tarkastelun vireillepano
         
         
                     (4)
                  
                  
                     Komissio päätti panna vireille perusasetuksen 11 artiklan 3 kohdan mukaisen osittaisen välivaiheen tarkastelun, joka rajoittui polkumyynnin tutkimiseen Severstalin osalta. Komissio julkaisi 18 päivänä tammikuuta 2021Euroopan unionin virallisessa lehdessä vireillepanoa koskevan ilmoituksen (3), jäljempänä ’vireillepanoilmoitus’.
                  
               
                     (5)
                  
                  
                     Tarkastelua koskeva tutkimusajanjakso kattoi 1 päivän tammikuuta 2020 ja 31 päivän joulukuuta 2020 välisen ajan.
                  
               1.4   Asianomaiset osapuolet
         
         
                     (6)
                  
                  
                     Vireillepanoilmoituksessa komissio pyysi Severstalia ja siihen etuyhteydessä olevia yrityksiä toimittamaan kyselyvastaukset asetetussa määräajassa. Komissio ilmoitti tutkimuksen vireillepanosta nimenomaisesti pyynnön esittäjälle ja viejämaan viranomaisille ja kehotti niitä osallistumaan. Komissio kehotti myös muita osapuolia ilmoittautumaan ja esittämään näkökantansa edellyttäen, että niiden toiminnan ja tarkastelun kohteena olevan tuotteen välillä on objektiivisesti todettava yhteys.
                  
               2.   PYYNNÖN PERUUTTAMINEN JA MENETTELYN PÄÄTTÄMINEN
         
         
                     (7)
                  
                  
                     Pyynnön esittäjä ilmoitti komissiolle 18 päivänä maaliskuuta 2022 osittaista välivaiheen tarkastelua koskevan pyyntönsä peruuttamisesta.
                  
               
                     (8)
                  
                  
                     Perusasetuksen 9 artiklan 1 kohdan mukaisesti menettely voidaan päättää, jos pyyntö peruutetaan, paitsi jos päättäminen ei olisi unionin edun mukaista.
                  
               
                     (9)
                  
                  
                     Tutkimuksessa ei ollut tullut esiin sellaisia seikkoja, jotka olisivat osoittaneet, että tarkastelua koskevan tutkimuksen päättäminen ei olisi unionin edun mukaista.
                  
               
                     (10)
                  
                  
                     Komissio totesi, että polkumyynnin tutkimiseen Severstalin osalta rajoittuva osittainen välivaiheen tarkastelu olisi päätettävä muuttamatta voimassa olevia toimenpiteitä.
                  
               3.   PÄÄTELMIEN ILMOITTAMINEN
         
         
                     (11)
                  
                  
                     Komissio ilmoitti asianomaisille osapuolille aikeestaan päättää tutkimus pyynnön peruuttamisen vuoksi ja pyysi asianomaisia osapuolia esittämään asiasta huomautuksia. Yksikään asianomainen osapuoli ei vastustanut menettelyn päättämistä.
                  
               
                     (12)
                  
                  
                     Tämä päätös on perusasetuksen 15 artiklan 1 kohdalla perustetun komitean lausunnon mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätetään osittainen välivaiheen tarkastelu, joka koskee seuraavien tuotteiden tuontiin sovellettavaa polkumyyntitullia: Venäjältä peräisin olevat tietyt raudasta, seostamattomasta teräksestä tai muusta seosteräksestä valmistetut valssatut levyvalmisteet, kelatut tai kelaamattomat (määrämittaan leikatut tuotteet ja ohuet liuskat mukaan luettuina), ei enempää valmistetut kuin kuumavalssatut, pleteroimattomat ja muulla tavalla metallilla tai muulla aineella pinnoittamattomat, jotka luokitellaan tällä hetkellä CN-koodeihin 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (Taric-koodi 7225191090), 7225 30 90, ex 7225 40 60 (Taric-koodi 7225406090), 7225 40 90, ex 7226 19 10 (Taric-koodit 7226191091 ja 7226191095), 7226 91 91 ja 7226 91 99.
         
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 12 päivänä huhtikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  Komission täytäntöönpanoasetus (EU) 2017/1795 annettu 5 päivänä lokakuuta 2017 lopullisen polkumyyntitullin käyttöön ottamisesta Brasiliasta, Iranista, Venäjältä ja Ukrainasta peräisin olevien tiettyjen raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnissa ja Serbiasta peräisin olevien raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuontia koskevan tutkimuksen päättämisestä (EUVL L 258, 6.10.2017, s. 24).
         
            (3)  EUVL C 18, 18.1.2021, s. 36.